La Comissió Europea es renta les mans i no demanarà a Espanya que investigui la violència policíaca de l'1-O
La Comissió Europea no demanarà a Espanya que investigui la violència policíaca de l'1-O. El comissari d'Immigració, Afers Interns i Ciutadania, Dimitris Avramopoulos, ha contestat a la pregunta de Jasenko Selimovic, eurodiputat del grup liberal, argumentant que és competència dels estats membres garantir els drets fonamentals d'acord amb els tractats internacionals i la pròpia constitució. L'eurodiputat demanava si la Comissió convidaria Espanya a fer una investigació independent sobre els fets de l'1-O. La resposta, amb data de 17 de gener, justifica que cada estat és responsable de mantenir la llei, l'ordre i la seguretat interna, i que la Comissió no pot prendre cap mesura ni pronunciar-se sobre el cas. Així mateix, diu que la Carta de Drets Fonamentals de la Unió Europea només s'aplica quan s'implementa legislació europea. 'La Comissió creu que són temps per a la unitat i l'estabilitat, no per a la divisió i la fragmentació', conclou el comissari.
De quin grup és eurodiputat Jasenko Selimovic?
liberal